**Kiegészítő információ**

**Az ingatlanfejlesztés koncepciója**, **rövid ismertetése**

**Pályamű elnevezése és címe:**

Budafoki kocsiszín (1116 Budapest, Fehérvári úr 245-247.)

**Pályázó:** CÉH Tervező, Beruházó és Fejlesztő zRt.

FŐMTERV Zrt.

**Beruházó:** BKK Budapesti Közlekedési Központ Zrt.

**Tervező:** CÉH Tervező, Beruházó és Fejlesztő zRt.

FŐMTERV Zrt.

**Kivitelező:** STR Építő Kft.

A Kocsiszín épületegyüttes a Főváros II. világháború utáni első, újonnan épült villamos kocsiszínje. Feladata az elmúlt években beszerzett félszáz korszerű villamos szerelvény karbantartása, fenntartása és tárolása.

Pozícionálása, tömegformálása, tagolása, színválasztása markáns megjelenésű, mégis illeszkedik a Fehérvári útra merőleges magas épületek sorába. A funkcionális követelmények teljesítésével is megtartásra került a két legrégebbi épületegyüttes az egykori HÉV kocsiszínből.

A **”Budapesti villamos és trolibusz járműfejlesztés I. ütem” c.** projekt Európai Uniós társfinanszírozásból valósult meg. A projekt keretében 25 db maximum 36 méter hosszú, és 12 db maximum 56 méter hosszú járművet szerzett a Budapesti Közlekedési Központ.

A Budafoki Kocsiszín elsődleges célja azon járulékos infrastruktúra fejlesztések megvalósítása melyek nélkül a beszerzésre került új járművek közlekedtetése, üzemeltetése nem lenne biztosítható.

A 2013-ban elkezdett tervezési munka első szakaszában a funkcionális igények felmérése, elemzése mellet fokozott figyelmet fordítottak a tervezők a viszonylag nagy méretű épületegyüttes városképbe illesztésére is.

A Fehérvári út mentén hosszanti irányban elnyúló főépület hosszát a fém tető 7,5 m szélességű, a vágányok hossztengelyére merőleges sávozásával sikerült feloldani.

A kocsiszín funkcionalitásában Budapest legkorszerűbb technológiai felszereltségű komplex ilyen jellegű építménye, hiszen több típusú jármű tervszerű karbantartását és fenntartását végzik itt.

A csarnoképületben a legkorszerűbb jármű emelő és egyéb karbantartó berendezések, mozgatható szélességű felsővezeték szerelő pódiumok kerültek beépítésre. A változtatható emelő- pozíciókra és pódium padozatra azért van szükség, mert a budapesti tömegközlekedésben üzemszerűen működő valamennyi járműtípust be kell tudja fogadni.

Az építménykomplexum ötvözi a modern építészet elemeit, a klasszikus kocsiszíni ipari elemekkel.

*Javasolt címlap kép:*

*11\_HU\_Budapest\_Remise\_0616.jpg*